**PÁLYÁZATI KIÍRÁS**

1. **A pályázat megnevezése és célja**
	1. **Budapest I. kerület Budavári Önkormányzat** (a továbbiakban Önkormányzat) **pályázatot hirdet** a Budapest I. kerület Budavári Önkormányzat Képviselő-testületének Budapest I. kerület Budavári Önkormányzat 2022. évi költségvetéséről szóló 1/2022. (II.28.) önkormányzati rendeletének „Kerékpárvásárlási támogatás fiataloknak” előirányzatából bruttó 4 000 000 Ft keretösszegben

**a kerékpáros közlekedéshez nyújtott önkormányzati támogatásra.**

* 1. **A pályázat célja** a Budapest I. kerület Budavári Önkormányzat Fenntartható Energia és Klíma Akcióterve végrehajtása a közlekedési szokások, eszközök megváltoztatására terén, annak érdekében, hogy 2030-ra az I. kerületben jelenleg autóval közlekedő helyi vagy környékbeli lakosok 10%-a kerékpárra térjen át. A támogatás a 14-23 év közötti korosztályt célozza meg.
	2. **Támogatás igényelhető új kerékpár vásárlás célra.**
1. **A pályázat benyújtására jogosultak KÖRE:**
	1. Pályázatot nyújthat be az természetes személy, aki
		1. Budapest I. kerület közigazgatási területén folyamatosan legalább 1 éve lakóhellyel, vagy tartózkodási hellyel rendelkezik **és**
		2. a) 14. életévét betöltött oktatási intézményben nappali oktatás munkarendje szerint tanulmányokat folytató tanulónak törvényes képviselője vagy

b) 18. életévét betöltötte és közép- vagy felsőoktatási intézmény nappali tagozatán, aktív tanulói vagy hallgatói jogviszonnyal rendelkezik **és**

* + 1. 23. életévét még nem töltötte be,

a továbbiakban Tanuló.

1. **A pályázati feltételek, a pályázat formai és tartalmi követelményei:**
	1. **Pályázati feltételek:**
		1. Pályázat az 1. pontban meghatározott célra nyújtható be.
		2. ***Pályázat jelen kiírás közzétételi ideje és 2022. november 30. közötti időszakban vásárolt új kerékpár költségének támogatására nyújtható be.***
		3. Az elnyerhető támogatás mértéke: 50 000 Ft.
		4. A támogatás formája: vissza nem térítendő támogatás utófinanszírozás formájában.
		5. A támogatás nyújtásának feltételei:
2. A Tanuló sikeres vizsgát tesz az önkormányzat által ingyenesen biztosított közúti közlekedési ismeretekről szóló oktatást követően.
3. A Tanuló, illetve törvényes képviselője a kerékpárt regisztráltatja.
4. A Tanuló, illetve törvényes képviselője baleset-, felelősség és lopásbiztosítást köt.
5. A Tanuló, illetve törvényes képviselője vállalja, hogy a kerékpár legalább 2 évig – fenntartási időszak ideje alatt - a tulajdonában marad.
6. A Tanuló, illetve törvényes képviselője a támogatást jelző matricát a kerékpárra kiragasztja, és fenntartási idősszak (2 év) alatt nem távolítja el.
	* 1. Nem nyújtható támogatás azon személy esetében:
* akinek lejárt határidejű köztartozása van az Önkormányzat felé,
* akinek az Önkormányzattal fennálló egyéb szerződéses kapcsolatából adódóan tartósan, legalább három hónapja fennálló, nem teljesített kötelezettsége van,
* aki a korábbi Önkormányzat által nyújtott támogatásához kapcsolódó, lejárt elszámolási kötelezettségét nem teljesítette,
* aki a támogatási döntést megelőző, vagy a döntés meghozatalát követő támogatási jogviszony létrehozatalára irányuló eljárásban valótlan, vagy megtévesztő adatot közölt, vagy nyilatkozatot tett.
	+ 1. A támogatás nyújtására irányuló támogatási döntés meghozatalának feltétele, hogy a pályázó a pályázati kiírásban foglaltaknak maradéktalanul eleget tegyen.
		2. Érvénytelen a pályázat, ha
* a pályázati kiírás alapján nem jogosult pályázó nyújtotta be;
* nem a támogatandó célra nyújtották be;
* határidőn túl került benyújtásra;
* a hiánypótlási felhívásnak nem tett eleget a pályázó.
	1. **A pályázathoz kötelezően benyújtandó adatlap tartalma és mellékletek felsorolása:**
		1. **Pályázati adatlap**, mely tartalmazza
* A Tanuló, illetve törvényes képviselője adatait, így különösen nevét, címét, tartózkodási helyét, valamint elérhetőségének megjelölését, bankszámlaszámát,
* A kerékpár vásárlás adatait.
	+ 1. **Mellékletek**
* A személy igazolására alkalmas igazolvány másolata
* Lakcímkártya másolata
* Tanulói, vagy hallgatói jogcím igazolása
* Kerékpár vásárlást igazoló számla másolata – amennyiben releváns a pályázat benyújtásakor
* A számla kiegyenlítésének igazolása – amennyiben releváns a pályázat benyújtásakor
* Nem vérszerinti szülő esetén gyámkirendelő határozat
* A pályázati adatlapon megjelölt nyilatkozatok
1. **a pályázat benyújtásának határideje és módja:**
	1. ***Benyújtási határidő: meghirdetéstől folyamatos a pályázati keret kimerüléséig, de legfeljebb 2022. október 31-ig,***

***A pályázat benyújtásának határideje - a pályázat személyes benyújtása esetén - a benyújtási határidő utolsó napján a Polgármesteri Hivatal munkarendje szerinti munkaidő végén jár le. Határidőben benyújtottnak minősül a pályázat, ha azt a határidő utolsó napjáig ajánlott küldeményként postára adták. Kétség esetén a pályázónak kell bizonyítania, hogy a pályázatot határidőben postára adta. Elektronikus úton történő benyújtás esetén a határidő 2022. október 31. 24.00 óra.***

* 1. **A benyújtás helye és módja:**

Pályázat benyújtására személyesen, a Polgármesteri Hivatal székhelyén (1014 Budatest I. kerület, Kapisztrán tér 1.) földszinti ügyfélszolgálati irodán vagy postai úton -1250 Budapest, Pf.: 35. postafiók címre címezve - van lehetőség a pályázati kiírásban megjelölt határidőig. A borítékon fel kell tüntetni „A kerékpáros közlekedéshez nyújtott önkormányzati támogatás”

Pályázat benyújtására elektronikus úton is lehetőség van, a pályázatnak kerekparpalyazat@budavar.hu elektronikus címre történő megküldésével. Ez esetben a pdf formátumú pályázatot elektronikus aláírással kell ellátni.

1. **A hiánypótlásra vonatkozó rendelkezések**
	1. A pályázat kezelője a beérkezett pályázatokat megvizsgálja. Amennyiben a beérkezett pályázat valamilyen kötelezően előírt adatot nem tartalmaz, vagy a pályázó a szükséges mellékleteket nem csatolta, a pályázat kezelője tájékoztatja a pályázót, hogy pályázata jelenleg érvénytelennek minősül, és a hiányok pótlására hívja fel határidő megadásával, és azzal a figyelmeztetéssel, hogy amennyiben a hiánypótlásnak a megadott határidőn belül nem tesz eleget, úgy a pályázat elutasításra kerül.
	2. Hiánypótlási határidő legfeljebb 15 nap. A hiánypótlás benyújtásának határideje - a pályázat személyes benyújtása esetén - a benyújtási határidő utolsó napján a Polgármesteri Hivatal munkarendje szerinti munkaidő végén jár le. Határidőben benyújtottnak minősül a hiánypótlás, ha azt a határidő utolsó napjáig ajánlott küldeményként postára adták. Kétség esetén a pályázónak kell bizonyítania, hogy a hiánypótlást határidőben postára adta. Elektronikus úton történő benyújtás esetén a határnap 24.00 óra végén jár le.
	3. Hiánypótlási felhívás esetén a pályázat a hiánypótlás teljesítését követő naptól minősül a benyújtási sorrend tekintetében benyújtottnak.
2. **A pályázatok elbírálásának határideje, az eredményéről történő értesítés módja**
	1. A pályázati kiírásnak pályázatok a benyújtás sorrendjében a pályázati keret erejéig részesülnek támogatásban. Hiánypótlási felhívás esetén a Pályázat a hiánypótlás teljesítését követő naptól minősül a benyújtási sorrend tekintetében benyújtottnak.
	2. A benyújtott pályázatokról a Budapest I. kerület Budavári Önkormányzat Képviselő-testületének Városfejlesztési és Környezetvédelmi Bizottsága (a továbbiakban VKB) dönt.
	3. ***A pályázat kezelője által hiánytalannak minősített pályázatokról a VKB 2022. szeptember hónaptól több alkalommal, a pályázatok beérkezéséhez igazodóan folyamatosan dönt.***
	4. A pályázat kezelője a pályázatok elbírálásáról és a meghozott döntésről valamennyi pályázót 15 napon belül írásban értesíti. Az értesítést ajánlott postai küldeményként kell megküldeni a pályázó által megadott pályázati levelezési címre, kivéve, ha a pályázó kéri, hogy az általa megadott elektronikus levélcímre legyen megküldve az értesítés.
	5. A támogatás nyújtására irányuló támogatási döntés meghozatalának feltétele, hogy a pályázó a pályázati kiírásban foglaltaknak maradéktalanul eleget tegyen, a pályázó valamennyi mellékletet és nyilatkozatot csatolja, továbbá, hogy ne álljon fel vele szemben jogszabályban meghatározott kizáró ok.
3. **A támogatási jogviszony létrejöttére és a támogatás felhasználására vonatkozó feltételek**
	1. A nyertes pályázókkal (a továbbiakban támogatott) a döntést követő 30 napon belül Budapest I. kerület Budavári Önkormányzat (a továbbiakban támogató) támogatási jogviszonyt létesít támogatói okirat közlése révén.
	2. Amennyiben a támogatási jogviszony a pályázó mulasztása miatt nem jön létre a pályázati kiírás 7.1. pontjában feltüntetett időpontig, az Önkormányzat a támogatói okirat kibocsátását megtagadja.
	3. A támogatói okirat kibocsátásának további feltétele, hogy a pályázó vagy kérelmező valamennyi fizetési számlájára és azok alszámláira vonatkozóan benyújtsa a számlavezető pénzintézet által nyilvántartásba vett azonnali beszedési megbízásra szóló (inkasszó) felhatalmazó levelet, mely a fenntartási időszakra (támogatási szerződés hatálybalépését követő 2 év) szól.
4. **ELSZÁMOLÁSI ÉS FENNTARTÁSI KÖTELEZETTSÉG**
	1. A támogatási jogviszony alapján a támogatottak az elnyert támogatás összegét elszámolási kötelezettséggel kapják.
	2. Az elszámolást a támogatott a szerződéskötést követő 60 napon belül köteles benyújtani.
	3. Az elszámolásra az elszámolási lapon kerül sor, a pénzügyi elszámoláshoz nyújtott tájékoztatóban leírtaknak megfelelően. A pénzügyi elszámoláson túl a támogatott igazolni köteles jelen felhívás 3.1.5. a)-c) pontok teljesítés igazolását.
	4. A támogatás összegét az elszámolás jóváhagyását követő 15 napon belül támogatott bankszámlájára történő utalással egyenlíti ki a támogató.
	5. Amennyiben a támogatott a jelen felhívás 3.1.5. d) és e) pontjában meghatározott, és a támogatási szerződésben előírt fenntartási kötelezettségét nem teljesíti, köteles a támogatás visszafizetésére a támogató által megadott bankszámlaszámára történő utalással. Ennek elmulasztása esetén vele szemben a támogatási szerződésben rögzített, szerződésszegésre irányadó rendelkezések alkalmazásának van helye (inkasszó)
5. **Alkalmazandó jogszabályi rendelkezések**
	1. A pályázatok benyújtására, elbírálására, és a támogatási jogviszonyra a pályázati kiírásban foglalt feltételeken túl a hatályos jogszabályi rendelkezéseket, különösen az államháztartásról szóló 2011. évi CXCV. törvény, az államháztartásról szóló törvény végrehajtásáról szóló 368/2011. (XII. 31.) Korm. rendelet, a közpénzekből nyújtott támogatások átláthatóságáról szóló 2007. évi CLXXXI. törvény, továbbá Budapest I. kerület Budavári Önkormányzat Képviselő-testületének az államháztartáson kívülre nyújtott forrás átadásának rendjéről szóló 6/2022. (III. 7.) önkormányzati rendeletében meghatározott szabályokat is alkalmazni kell.
6. **pályázati információk**
	1. Pályázati lebonyolító: Budapest Főváros I. kerület Budavári Polgármesteri Hivatal Városüzemeltetési és Beruházási Iroda; e-mail: kerekparpalyazat@budavar.hu
	2. Pályázati kapcsolattartók:

Bruckner Richárd városüzemeltetési ügyintéző

e-mail: bruckner.richard@budavar.hu, telefon: +36 1 4583008, +36 20 3396307

Újszászi Györgyi környezetvédelmi referens

e-mail: ujszaszi.gyorgyi@budavar.hu, telefon: +36 1 4583083, +36 20 3539336,

**A pályázati csomag tartalma:**

1. pályázati KIÍRÁS
2. Kitöltendő nyomtatványok:
3. Adatlap
4. Nyilatkozatok
5. TÁJÉKOZTATÓ

Budapest, 2022. ……………………. hó …… nap